รายชื่อตัวละครในยอดนักสืบจิ๋วโคนัน
ตำรวจและหน่วยสืบราชการลับ > กรมตำรวจเขตอื่น ๆ

ยามามูระ มิซาโอะ (ญี่ปุ่น: 山村 ミサオ; โรมาจิ: Misao Yamamura) ตำรวจฝ่ายสืบสวนสอบสวนของจังหวัดกุมมะและชื่นชอบโมริ โคโกโร่มาก (ถ้ารู้ว่าโมริ โคโกโร่ อยู่ที่กุมมะและมีคดีเกิดขึ้นที่นั่นจะมาที่เกิดแบบรวดเร็วที่สุด) เขายังมีคุโด้ ยูกิโกะ แม่ของชินอิจิ คอยเป็นแรงผลักดันให้มาเป็นตำรวจ ปัจจุบันเป็นสารวัตร (เหตุการณ์อิงจาก ปริศนานักล่าทรชนทมิฬ) เขารักยายของตัวเองมาก ติดละครจนมาเป็นตำรวจ และเป็นตำรวจคนเดียวที่ถูกโคนันยิงปืนยาสลบด้วย เป็นคนขี้หลงขี้ลืม ซุ่มซ่าม ไม่ค่อยใส่ใจหรือตั้งใจมากนัก ลืมแม้แต่ตำรวจที่เคยทำงานด้วยกัน อย่างยามาโตะและยูอิ (อ้างอิงจาก File 1082) แม้ว่าจะไม่เคยเจอกัน แต่เขามีความคุ้นเคยกับ โมโรฟุชิ ทาคาอากิ เนื่องจากเป็นพี่ชายของเพื่อนสนิทสมัยเด็ก โมโรฟุชิ ฮิโรมิสึ (แทนตัวเองว่า "มิตจัง") และเป็นหนึ่งแรงผลักดันให้มาเป็นตำรวจ นอกเหนือจากการชื่นชอบละครที่ยูกิโกะแสดง ปกติจะเป็นคนนิสัยขี้โวยวาย ประมาท และไม่มีความรอบคอบ ไม่มีทักษะในการวิเคราะห์ จนคนรอบตัวต้องเหนื่อยหน่าย แต่ก็เป็นคนที่เอางานเอาการและมีความเป็นตำรวจในมุมที่อ่อนไหวและอ่อนโยน  เขาได้พบกับทากาอากิในคดีเส้นแบ่งเขตจังหวัดระหว่างนางาโนะและกุนมะ หลังจากที่รู้ว่าฮิโรมิสึหายตัวไปเพราะทำหน้าที่เป็นตำรวจสันติบาล (ทาคาอากิปกปิดความจริงเรื่องการเสียชีวิต) เขาร้องไห้เพราะความเศร้าที่ไม่ได้เจอฮิโระ แต่เพราะมีทาคาอากิให้กำลังใจ เขาจึงตั้งมั่นที่จะเป็นกองกำลังผู้ผดุงความยุติธรรม ความสัมพันธ์ระหว่างพี่ชายกับเพื่อนน้องชายจึงเริ่มต้นขึ้น
โยโคมิโซะ ซังโกะ (ญี่ปุ่น: 横溝 参悟; โรมาจิ: Sango Yokomizo) พี่ชายของโยโคมิโซะ จูโกะ เป็นตำรวจที่เอางานเอาการมากคนหนึ่ง นับถือโมริ โคโกโร่มาก ปรากฏตัวครั้งแรกตอนเป็นตำรวจอยู่ที่ไซตามะ (ตอนที่ 9 คดีฆาตกรรมอำพราง) ปัจจุบันเป็นตำรวจประจำจังหวัดชิซึโอกะ
โยโคมิโซะ จูโกะ (ญี่ปุ่น: 横溝 重悟; โรมาจิ: Jugo Yokomizo) เป็นตำรวจอยู่ที่คานางาว่า น้องชายของ โยโคมิโซะ ซังโกะ ลักษณะของสองพี่น้องตรงกันข้ามกันเกือบทั้งหมด แต่อย่างไรเขาก็เป็นคนที่จิตใจดี เขากับจิฮายะกำลังดูใจกันแม้ว่าเขาจะอายุมากกว่า 4 ปี และจิฮายะไม่มีทีท่าว่าจะกลัวหรือเชื่อฟัง ทำให้เขาเป็นห่วงตลอดเวลา เพราะรู้ว่าเธอเป็นคนที่ชอบทำอะไรโลดโผน และมักทำให้เขาเขินอายอยู่เสมอ (ปรากฏตัวเล่มแรกเล่มที่ 34 Fileที่ 9 กับดักผ้าเช็ดมือ หรือในตอนที่284-285 ตอน เดจาวูในสายฝนของไชน่าทาวน์ และมีบทบาทสำคัญในการช่วยโมริ โคโกโร่และโคนันสืบคดี พร้อม ๆ กับปกป้องเด็กจากเหตุระเบิดจนบาดเจ็บ The Movie 10 ปัจจุบันกำลังดูใจกับจิฮายะ
ฮางิวาระ จิฮายะ (ญี่ปุ่น: 萩原 千速; โรมาจิ: Chihaya Hagiwara) ผู้ช่วยผู้ตรวจการอยู่ที่คานางาว่า พี่สาวของฮางิวาระ เคนจิที่เสียชีวิตไปเพราะเหตุฆาตกรรมวางระเบิดเมื่อ 7 ปีก่อน และยังเป็นเพื่อนร่วมรุ่นของมัตสึดะ จิมเปย์ ผู้ที่เป็นรักแรกของเธอ เธอเป็นคนที่มีจิตใจดี อ่อนโยน และชอบหยอดจูโกะ คนที่เธอมีใจให้ แต่อีกด้านเธอนั้นก็มีมุมที่โหดเกินคำบรรยายเวลาน็อตหลุด เธอปรากฏตัวเพื่อช่วยเหลือโคนัน หลังจากที่เห็นเหตุการณ์ที่โคนันได้ช่วยชีวิตผู้คนเมื่อหลายเดือนก่อนในโทรทัศน์ เธอจึงตัดสินใจทดแทนบุญคุณเขาโดยการช่วยโคนันตามหาคนร้ายที่ลักพาตัวอากาสะไปจนสำเร็จ (ปรากฏตัวเล่มแรกในเล่มที่ 101 File 1073 และมีบทบาทสำคัญในการเปิดเผยอดีตของมัสซึดะที่คล้ายคลึงกับทาคางิ) ต่อมาเธอได้ไปร่วมงานปาร์ตี้หน้ากากและพัวพันกับคดีฆาตกรรม และทำให้นึกย้อนอดีต จนได้พบทาคางิและคอยหยอกล้อ จนทำให้ซาโต้และจูโกะไม่ค่อยพึงพอใจในการกระทำ แต่ถึงแบบนั้นเธอก็มีใจให้จูโกะ หัวหน้างานของเธอที่สุด แค่ชอบแกล้งแหย่เล่นให้เขาโมโหเท่านั้น
อายาโนะโคจิ ฟูมิมาโร่ (ญี่ปุ่น: 綾小路 文麿; โรมาจิ: Fumimaro Ayanokoji) สารวัตรหน่วยสืบสวนเกียวโต มีสัตว์เลี้ยงประจำตัวคือกระรอก ที่มักพาไปด้วยเสมอ (ปรากฏตัวใน The movie 7 ,13 ,17 ,18 และ 21) ปัจจุบันปรากฏตัวในมังงะในเล่ม 94 file 100 ในตอนยอดนักสืบจิ๋วโคนัน: ทัศนศึกษามรณะ
โอกิโนะ อายามิ (ญี่ปุ่น: 荻野 彩実; โรมาจิ: Ayami Ogino) ตำรวจจังหวัดไซตามะ เป็นรุ่นน้องของโยโคมิโซะ ซังโกะ (ปรากฏตัวในยอดนักสืบจิ๋วโคนัน: ปริศนานักล่าทรชนทมิฬ)
หมวดคุรุมาซากิ (ญี่ปุ่น: 車折; โรมาจิ: Kurumasaki) เป็นเจ้าหน้าที่ตำรวจจากสถานีตำรวจเกียวโตและผู้ช่วยของสารวัตรอายาโนะโคจิ ฟุมิมาโร่ (ปรากฏตัวใน ยอดนักสืบจิ๋วโคนัน: ฝ่าวิกฤติเรือรบมรณะ)
มัตสึชิโร่ ทาเมคิจิ (ญี่ปุ่น: 松代 為吉; โรมาจิ: Tamekichi Matsuchiro) อายุ 38 ปี เป็นสารวัตรตำรวจประจำสถานีตำรวจจังหวัดจิฟุ
เทราบายาชิ โชจิ (ญี่ปุ่น: 寺林 省二; โรมาจิ: Shoji Terabayashi) เป็นสารวัตรตำรวจประจำสถานีตำรวจจังหวัดชิบะ
นิชิมุระ เคียวเฮ (ญี่ปุ่น: 西村 京兵; โรมาจิ: Kyohei Nishimura) เป็นสารวัตรตำรวจประจำกรมตำรวจฮอกไกโด ปรากฏตัวครั้งแรกในตอน โฮคุโตะเซย์หมายเลข 3 ต้นทางอุเอโนะ ชื่อจริงของเขาถูกเปิดเผยในภาพยนตร์ที่ 27
หมวดทามูระ (ญี่ปุ่น: 田村; โรมาจิ: Tamura) เป็นเจ้าหน้าที่ตำรวจประจำกรมตำรวจฮอกไกโดที่ทำงานภายใต้บังคับบัญชาสารวัตรนิชิมูระ เคียวเฮ
คาวาโซเอะ โยชิฮิสะ (ญี่ปุ่น: 川添 善久; โรมาจิ: Yoshihisa Kawazoe) ตำรวจหนุ่มจอมซุ่มซ่ามที่มักตกอยู่ในสถานการณ์ที่แย่ ๆ และมักไปถึงที่เกิดเหตุช้ากว่าตำรวจปกติ ชอบขับรถตำรวจข้ามขอบถนนเพื่อเร่งมาให้ทันเวลา เป็นผู้ช่วยของสารวัตรนิชิมูระ เคียวเฮ ปรากฏตัวครั้งแรกในยอดนักสืบจิ๋วโคนัน: ปริศนาปราการ 5 แฉก ที่ตัวตนถูกใช้ในการแฝงตัว จอมโจรคอร์โบ ผู้ที่ถูกเชื่อว่าเสียชีวิตไปแล้วเมื่อ 8 ปีก่อน
ชิคาสึโนะ สึโยชิ (ญี่ปุ่น: 鹿角 剛士; โรมาจิ: Tsuyoshi Shikatsuno) สารวัตรตำรวจแห่งสถานีตำรวจภูธรเมืองนารา ปรากฏตัวครั้งแรกในยอดนักสืบจิ๋วโคนัน: ปริศนามรณะเหนือน่านฟ้า
หมวดสึคุโมะ (ญี่ปุ่น: 九十九; โรมาจิ: Tsukumo) สึคุโมะเป็นนักสืบตำรวจที่ทำงานให้กับสถานีตำรวจภูธรจังหวัดชิซูโอกะ และเพิ่งจะได้รับผลกระทบต่อตำแหน่งนี้หรือจับคู่กับสารวัตรโยโกมิโซะ เนื่องจากเขาไม่รู้ว่าโคโกโร่มักไขคดีร่วมกับโคนันอยู่บ่อยครั้ง ยศของเขาต่ำกว่าสารวัตรโยโกมิโซะ
หมายเหตุ : คำว่า "เคจิ","เคย์จิ" ในภาษาญี่ปุ่น แปลว่า "หมวด" คำว่า "เคจิบุคโค" ในภาษาญี่ปุ่น แปลว่า "สารวัตร"